Music from "The Elder"

Music from "The Elder" je deviaty štúdiový album skupiny Kiss. Je to prvý album s Ericom Carrom a posledný album (až do Psycho Circus) s Aceom Frehleym.

Album produkoval Bob Erzin, ktorý predtým pre Kiss produkoval veľmi úspešný album Destroyer. Spočiatku plánovala skupina nahrať hardrockový album v štýle svojich starých nahrávok (do Love Gun) po popovo ladených Dynasty a Unmasked, namiesto toho však natočili konceptuálny album, ktorý sa k skupine ich formátu nehodí. Hoci boli Dynasty aj Unmasked výrazne jemnejšie albumy oproti starším (ako hudbou aj textami), stále si aspoň z časti zachovávali typické znaky hudby Kiss, to ale neplatilo v prípade The Elder. Texty tentokrát boli o boji dobra a zla, o akejsi odysee, hudba bola plná orchestrálnych aranžmánov. Frehleymu ani Carrovi sa nepáčilo nahrávanie takéhoto albumu, lenže Carr bol v skupine braný len ako radový "zamestnanec" a nie ako rovnocenný partner, takže Simmons a Stanley Frehleyho prehlasovali.

Album bol fiaskom, prijatý bol veľmi negatívne, predaj bol tak slabý, že sa muselo zrušiť plánované turné. Skupina po prvýkrát nedosiahla ani zlato. Ace Frehley, sklamaný z albumu aj z prístupu svojich spoluhráčov sa následne rozhodol ukončiť svoje pôsobenie v Kiss.

 Zoznam skladieb 
Existujú rôzne verzie albumu

 Štandardná medzinárodná verzia 
 „Fanfare“ (Paul Stanley, Bob Erzin) – 1:22
 „Just a Boy“ (Stanley, Erzin) – 2:37
 spev – Paul Stanley
 „Odyssey“ (Tony Powers) – 5:49
 spev – Stanley
 „Only You“ (Gene Simmons) – 4:17
 spev – Gene Simmons
 „Under the Rose“ (Simmons, Eric Carr) – 4:52
 spev – Simmons
 „Dark Light“ (Ace Frehley, Simmons, Anton Fig, Lou Reed) – 4:16
 spev – Ace Frehley
 „A World Without Heroes“ (Stanley, Simmons, Ezrin, Reed) – 2:39
 spev – Simmons
 „The Oath“ (Stanley, Ezrin, Powers) – 4:33
 spev – Stanley
 „Mr. Blackwell“ (Simmons, Reed) – 4:53
 spev – Gene Simmons
 „Escape from the Island“ (Frehley, Carr, Erzin) – 2:51
 „I“ (Simmons, Erzin) – 5:04
 spev – Stanley, Simmons

 Americká a európska verzia 
 The Oath
 Fanfare
 Just a Boy
 Dark Light
 Only You
 Under the Rose
 A World Without Heroes
 Mr. Blackwell
 Escape from the Island
 Odyssey
 I (3:54)
 Finale (1:23)

 Album nahrali 
 Gene Simmons – basová gitara, spev, vokály
 Paul Stanley – gitara, spev, vokály, sólo (A World Without Heroes)
 Ace Frehley – sólová gitara, spev, vokály, basa (Dark Light)
 Eric Carr – bicie, vokály

 Hostia 
Bob Ezrin – klávesy, basa (Escape from the Island)
Allan Schwartzberg – bicie (I, Odyssey)

Kategória:Albumy skupiny Kiss
Kategória:Hudobné albumy z 1981
Kategória:Koncepčné albumy